Philippine Christian University

Ing Philippine Christian University (PCU), a atyu king Taft Avenue, Menila, mitátag ya kanitang 1946 kapamilatan ning Laymen of the Evangelical Association of the Philippines. Anyang purmeru, Manila Union University ing lagyu na; miyalilan ya iting Philippine Christian College (PCC). Megi yang unibersidad kanitang 1976. 

Bukud mung ing PCU ing manimunang Protestanting (“mainline Protestant,” maki kaugnayan king United Church of Christ in the Philippines and the w:United Methodist Church) unibersidad king libutad ning Metro Manila. Metung ya murin iti kareng ditak mung pipagaralan a maki Special Distinction and Autonomy Status (kabilyan a makabukud ampong magsarili) ibat king Commission on Higher Education.